

**программаялъе баян**

Художествияб адабияталъ к1удияб кумек гьабула кинабго рахъ камилав инсан куцазе, г1агараб халкъалъул рух1ияб бечелъиялъул кьуч1алда г1олилазе тарбия кьезе.

Гьединлъидал школалда малъизе т1аса рищун руго ц1алдохъабазе мустах1икъал, маг1наялъул ва мац1алъул рахъалъ щвалде щварал авар литератураялъул ва вацлъиялъул миллатазул цо-цо асарал. Гьезда т1ад х1алт1улаго, лъималазда лъазе ккола художествиял асаразул анализ гьабизе, гьезие бит1араб къимат кьезе ва адабияб теориялъул к1вар бугел баяназдаса пайда босизе, гьелдаго цадахъ гьезие рагьизе ккола художе­ствияб каламалъул пасих1лъи ва гъварилъи.

Раг1ул устарлъиялъул асарал малъи ккола адабияб курсалъул аслияб рахълъун.

Малъиялъул мурадлъун ккола раг1ул устарлъиялда лъимал хадур гъезари, камилал художествиял асаразда гъорлъе раккизе ругьун гьари, пасих1аб сипатияб каламалъул тату лъаялде гьел рачин, гьелъул кьуч1алда асаразулъ рихьизарурал обществиял гьоркьорлъабаздалъун, г1адамазул г1амал-хасиятаздалъун авторасе абизе ва бихьизабизе бокьараб аслияб пикру рагьиялде ва бич1ч1иялде рач1ин.

Адабияб курсалда жаниб хасаб бак1 ккола ват1ан хиралъиялъул, миллатазда гьоркьоб гьудуллъи кквеялъул, дунялалъулго зах1матхалкъалъул мурадал ц1униялъул асар ц1алдохъабалъ куцаялъ.

Адабияталъул дарсаз лъимал т1амула миллатазул адаб-х1урмат гьабизе, миллатазда гьоркьоб гьудуллъи, вацлъи бищун къиматаб бечелъи х1исабалда къабул гьабизе. Гьеб мурадалъе г1оло ц1алдохъабаз лъай-хъвай гьабула цогидал миллатазул литератураялдаса авар мац1алде руссинарурал лъик1ал асаразулгун.

Лъайгун тарбия кьеялъул масъалабиги, ц1алдохъабазул г1елалъулаб х1албихьиги х1исабалде босун, авар мац1алда литератураялъул курс г1уц1ун буго к1иго бут1аялдасан: т1оцебесеб V-IX классазда литературияб ц1али, к1иабилеб — дагъистаналъул литератураялъул курс.

V-IX классазе ц1алул материал кьун буго тарихиябгун-тематикияб ва жанразул тартибги ц1унун. Гьениб х1исабалде босула байбихьул классазда ц1алул дарсазда лъималазе щвараб х1албихьи ва гьениб лъураб кьуч1алда г1уц1ула хадубккун литературияб ц1али.

V-IX классазда малъизе программаялда рихьизарун руго лъайгун тарбия кьеялъе лъик1ал ресал ругел, рич1ч1изе бигьаял, художествияб рахъалъ щвалде щварал халкъияб к1алзул гьунаралъул, авар адабиятальул ва вацлъиялъул миллатазул хъвадарухъабазул т1аса рищарал асарал.

Гьаб программаялъул аслияб т1алаб: литератураялде лъималазул рокьи ц1ик1к1инаби; чвахун ва пасих1го ц1алиялъул бажари камиллъизаби; малъулел асаразул гъварилъуде раккизе ва аслияб пикруялда (идеялда) хадур гъезе к1везелъун, анализалъе авалияб роцада лъимал ругьун гьари, т1ахьал ц1ализе гъира-шавкъ бижизаби.

V-IX классазе т1аса рищарал асараз рес кьола ц1алдохъабазул г1умруялъул х1албихьи бечед гьабизе, сипатияб каламалъул лазат босизе лъималазда малъизе, гьезулъ рух1ияб сахаватлъи куцазе, г1умруялда дандч1валел г1емерал лъугьа-бахъиназе бит1араб къимат кьезе ругьун гьаризе.

Щибаб классалъул курс г1уц1ун буго тарихиябгун тематикияб тартибги ц1унун. Гьелъ рес кьола лъималазул лъай г1амлъизабизе, литературиял асаразда кколел лъугьа-бахъинал ч1ванкъот1араб тарихияб заманалда хурхарал рук1ин ц1алдохъабазда бич1ч1изабизе, ва гьезда бихьизабизе гьел асаразда жаниб бат1и-бат1ияб тарихияб заманалъул г1адамазул г1умруги г1амал-хасиятги ва рук1а-рахъинги гвангъун цебеч1езабун бук1ин; гьелдаго цадахъ лъималазе рагьула жакъасеб къоялдаги гьел малъулел асаразул бугеб к1вар: гьанжесеб г1умруялъе бит1араб къимат кьун бажаруларо, аралда данде кквеч1ого.

Х-ХI классазда малъула дагъистаналъул литература.

X-XI классазда малъизе х1исабалде росун руго дагъистаналъул вацлъиялъул миллатазул машгьурал раг1ул устарзабазул т1асарищарал асарал.

Т1асиял классазда авар ва дагъистаналъул литература малъиялъул аслияб масъалалъун ккола художествиял асарал гъваридго рич1ч1улев, гьезул идеялда (аслияб пикруялда), сипатияб каламалъул хаслъабазда хадув гъолев, гьезие бит1араб къимат кьун бажарулев, жиндир халкъалъул рух1ияб бечелъи босарав чилъун щивав ц1алдохъан вахъинави.

Авар адабияталдаги инсанияталъего г1аммал образал ратизе ва paтla рахъизе лъимал ругьун гьарула. Учителас ц1алдохъабазда малъула, халкъалъ ч1езарурал рух1иял г1урхъабазда рекъон, героязул хьвада-ч1вади, г1амал-хасият борцине. Гьебго х1алт1и г1урус адабияталъул дарсаздаги гьабулелъул, к1иябго адабияталда рух1иял т1алабал т1урараб куц данде ккун, г1аммал рахъал ратани, лъимал х1асилалде рачине зах1малъуларо.

Школалда малъизе т1асарищун руго хъвадарухъанасул художествияб рахъалъ камилал, тарбия кьеялье мустах1икъал асарал.

Ц1алдохъабазда т1адаб буго классалданиги рокъобниги гьел асарал т1уранго ц1ализе. Ц1алулаго лъугьараб рух1ияб асаралъул кьуч1алда гьабула анализалъулаб х1алт1иги.

Асарал малъулаго, хъвадарухъанасул г1умруялъул ва творческияб нухалъул х1акъалъулъ баяналги кьезе ккола. Гьелъ квербахъула художествиял асарал гъваридго рич1ч1изаризе гуребги, ват1аналъе рит1ухъав, халкъалъул рух1ияб байрахъ борхатго кквезе къеркьарав раг1ул устарасул х1алуцараб г1умру, жигараб х1аракатчилъи баян гьабизеги. Гьелъул х1асилалда ц1алдохъабазда цебе ч1езе ккола т1олабго жиндир пагьму-гьунарги рек1ел бух1иги хирияб Ват1аналъе, г1агараб халкъалъе хъулухъалъе кьурав г1акъилав авторасул гвангъараб сипат.

Аваразул ва дагъистаналъул цогидалги миллатазул адабияталъул г1аммаб цебет1еялъул бицинеги программаялда заман бихьизабун буго.

Анализ гьабулелъул, т1адч1ей гьабула малъизе рихьизарурал асаразда ва пайда босула цереккун малъараздаса.

«1946-1990 соназда дагъистаналъул халкъазул адабият» малъулаго, т1адч1ей гьабизе ккола программаялда кьурал т1асарищарал асаразда.

X-XI классазда дагъистаналъул цогидал миллатазул литератураялдаса бищун лъик!ал раг1ул устарзабазул цо-цо асарал гъваридго малъиялъ рес кьола Дагъистаналъул халкъалъул гъунки, рух1ияб цолъи, г1ахьалаб къисмат, бат1и-бат1ияб кьералъул цогояб культура бук1ин бихьизабизе, миллатазда гьоркьоб гьуинлъи-вацлъи бищун т1адег1анаб хазиналъун лъугьин баян гьабизе. Дагъистаналъул хъвадарухъабазул цебесеб ва гьанжесеб къисматалъул релълъен, гьезул адабият цогояб чвахиялде свери баянго бихьизабизе бигьалъула, дандеккун хал гьабураб мехалъ.

Программаялда мух1канго ч1езарун руго щибаб классалда лъима­лазда лъазе кколел литературияб теориялдаса баянал. Теориялдаса авалиял баянал кьезе байбихьула 5 классалда, хадубккун гьезул сиях1 ц1и- к1к1инабизе, малъарал гъварид гьаризе х1исабалде росун руго. Асара­зул анализ гьабулелъул, ц1алдохъабаз теориялъул баяназдаса г1ат1идго пайда босизе ккола.

X-XI классазда мугъч1вай гьабула гlypyc адабияталъул дарсазда малъарал адабияб теориялъул баяназда.

Раг1а-ракьанде щун, адабияб лъай кьеялъул масъала т1убан бажаруларо, г1ат1идаб къаг1идаялъ класстун къват1исеб ц1али г1уц1ич1ого. Гьединлъидал чара гьеч1ого т1убазе ккола класстун къват1исеб ц1алиялъул программаги.

Гьезда тlaсaн гара-ч1вари гьабизе хасал дарсалги рихьизарун руго. Муг1алимасда т1адаб буго ц1алдохъабазе ц1ализе кьезе цох1о рихьизарурал гурелги, ахираб заманалъ басмаялде рахъарал, критиказ реццарал ц1иял асаралги.

Щибаб классалъул программаялда кьун буго к1алзул ва хъвавул ка­лам цебет1езабизелъун т1орит1изе кколел х1алт1абазул къадар.

Гьел х1алт1аби щулаго рухьарал руго адабиял асарал малъиялда. Гьединльидал лъималги ругьунлъула сипатияб каламалде, поэтазул, хъвадарухъабазул пасих1аб мац1алде, раг1аби дандразе, хабар г1уц1изе, маг1наялда рекъараб форма батизе, жидерго пикру къокъго ва баянго загьир гьабизе. Гьелдалъун асаразул анализ гьабизеги, гьезие къимат кьезеги ц1алдохьабазул бажари борхула.

Программаялда ч1езабун буго, адабияталъул курс малъулаго, лъималазе щвезе кколеб лъаялъул ва лъугьине кколеб бажариялъул мух1канаб г1урхъи-рахъ. Лъазе ккола малъулел асаразул х1асил бицине, щибаб классалъул программаялда кьурал литературияб геориялъул баяназдаса г1ат1идго пайда босизе, программаялъ т1адаллъун гьарурал текстал рек1ехъе ц1ализе.

Ругьунльиялъулгун бажариялъул т1алабал к1ийиде рикьун рихьи­зарун руго:

-Асаралъул анализ гьабун ва гьелъие къимат кьун бажари;

-Калам г1уц1ун бажари.

Программаялда бихьизабун буго щибаб художествияб асар малъизе бикьун кьураб ц1алул заман.

Адабияталъул дарсазда цадахъго г1ат1идго бачине ккола клас­стун къват1исеб х1алт1иги: адабияб кружок, лигературиял х1аял, пасих1го куч1дул, харбал ц1алиялъул къецал, бихьаралда т1асан гара-ч1вари г1уц1и, поэтазул, хъвадарухъабазул бак1азде сапарал гьари, литературиял музеязде щвей, халкъияб к1алзул гьунаразул асарал рак1ари г1адал тадбирал.

**Авар адабият 8 класс**

|  |  |  |  |  |  |  |
| --- | --- | --- | --- | --- | --- | --- |
| **№ п/п** | **Дарсил** **тема** | **Саг1тазул къадар** | **Дарсил** **мурад** | **Рокъобе х1алт1и** | **Планалъулаб къо-моц1** | **Х1ужжаялъулаб къо-моц1** |
| 1 | Гъорлъе лъугьин. Художественнияб калам.  | 1 | 1.Худ. ва г1елмиябги адабияталъул бицине;2. Авар адабияталде рокьи ц1ик1к1инаби  | Гьум. 3-4 (учебн.) | 03,09 |  |
| 2 | Халкъияб к1алзул гьунар. Хиянатчи | 1 | 1. Халкъияб к1алзул гьунаралъул асаразе авалияб баян кьезе;2. Хияналъи г1адамасда рекъеч1еб г1амал-хасият бук1ин бич1ч1изаби1. Мац1ихъанлъи ва бугьтанлъей г1адамал балагьазде рачунезул цояб ккола ва гьеб къисаялъулъ бихьизаби;2. Ц1алул бажари борхизаби;3. Ц1алдохъабазул к1алзул калам цебет1езаби | Гьум 3-9Гьум 9-10 (учебн.) | 10.09 |  |
| 3 | Хочбар | 1 | 1. Кеч1 ц1али;2. Кеч1, ролазде бикьун, ц1али;3. Ц1алул бажари борхизаби1. Хочбарил ях1-намусалъул, бах1арчилъиялъул к1одолъиялъул бици;2. Ц1алул бажари борхизаби;3. Ц1алдохъабазул к1алзул калам цебет1езаби | Гьум 9-16 п/ц1.Кесек рек1ехъе лъазабизе | 17,09 |  |
| 4 | Калам цебет1езаби. Хочбарил образ. Сочинение | 1 | 1. Хочбарил бах1арчилъи, ях1-намусалъул к1одолъи, рух1ияб бечелъи бихьизаби;2. Ц1алдохъабазул к1алзул калам цебет1езаби |  | 24,09 |  |
| 5 | ХIХ г1асруялъул адабият.Лекция | 1 | 1. ХIХ г1асруялъул адабияталъе г1аммаб баян кьезе;2. Адабияталде рокьи ц1ик1к1инаби3. Хъвадарухъанасул г1умруялъул х1акъалъулъ къокъаб баян кьезе;4. Имам Гъазимух1амад щив колев ва чанабилев имам гьев кколевали баян кьей;5. Ц1алул бажари борхизаби | Гьум. 20-21 (учебн.)Гьум 17-20 | 01,10 |  |
| 6 | Имам Гъазимух1амад ч1ваялде | 1 | 1. Имам Гъазимух1амадие коч1олъ кьолеб бугеб къимат бихьизаби;2. Маг1арулазул рахъ борхизабун, к1одо гьабун, коч1олъ бихьизаби | Гьум 35-40 (учебн.) | 08,10 |  |
| 7 | Инхоса Г1алих1ажияв Гьекъел-мехтел | 1 | 1. Г1умруялъул х1акъалъулъ гара-ч1вари;2.Гьакълил «баракат»-бокьун г1адаллъи; мехтиялъул «т1ок1лъи»- т1ут1лъун г1адан лъугьин-коч1ол аслияб пикру бич1ч1изаби;3. Ц1алул бажари борхизаби | Гьум 22-25 | 15,10 |  |
| 8 | ИсрапчиясдеРакь | 1 | 1. Щибго жо инсанас исрап гьаби коч1олъ какун бугеб куц бихьизаби. Ниг1маталъул къадру-къимат гьабизе кколеб бук1ин бич1ч1изаби;2. Ц1алул бажари борхизаби ;3. Ц1алдохъабазул к1алзул калам цебет1езаби.4. Инсанасул ахирияб рукъалъул бици (гьесул ахират бук1уна ракьулъ). Гьенир ращалъула киналго; мискинавги, бечедавги, ч1ух1аравги, г1акъилавги, гьудул-гьалмагъги, рос-лъадиги-коч1ол философия пикру бич1ч1изаби5. Ц1алул бажари борхизаби;6. Ц1алдохъабазул к1алзул калам цебет1езаби | Гьум 26-27Гьум. 27 Рек1ехъе лъазабизе | 22,10 |  |
| 9 | Элдарилав. Росу берцин  | 1 | 1. Шаг1ирасул г1умруялъул х1акъалъулъ баян;2. Ч1ужуг1аданалъул берцинлъи, напс к1одо гьаби-шаг1ирасул аслияб тема бук1ин бич1ч1изаби;3. Ц1алул бажари борхизаби; | Гьум. 29-30 | 29.10 |  |
| 10 | Жергъен гьартун ккана | 1 | 1.К1игьумерчилъиялъи, гурх1ел гьеч1олъи, къарумлъи каки;2. Эльдариласул куч1дузул аслияб тематика бихьизаби;3. Г1адатал г1адамазул т1адег1анаб рух1ияб бечелъи, чилъи, бац1ц1адаб ях1-намус беццун бугеб куц бихьизаби;4. К1алзул калам цебет1езаби | Гьум 30-33Гьум. 43-45 (учебник.) | 12.11 |  |
| 11 | Бакьайч1иса Ч1анк1а. Сайгидул Бат1алиде | 1 | 1. Шаг1ирасул х1акъалъулъ къокъаб баян кьей;2. Маг1арул г1олохъабазул бах1арчилъиялъул бицун бугеб куц бихьизаби;3. Ц1алул бажари борхизаби;4. Мухьдахъ япониязул рагъде рит1арал дагъистаниязул къисмат бихьизаби;5. Щибго маг1на гьеч1еб рагъда холел бах1арзазул г1умруялда шаг1ир барахщи бихьизаби | Гьум. 35-55 | 19,11 |  |
| 12 | Т1алх1атиде | 1 | 1.Бац1ц1адаб рокьи т1адег1анаб даражаялде бахинабун бугеб куц бихьизаби;2. Ц1алул бажари борхизаби;3. Ц1алдохъабазул к1алзул калам цебет1езаби1. Вокьулев вихьизе ясалъул бугеб анищ-хьул бихьизаби. Гьелъул рек1ел х1ал загьир гьабизе шаг1ирасул бугеб гьунар бихьизаби | Гьум 41-44Гьум. 53-57 (учебн.) | 26,11 |  |
| 13 | Хъах1абросулъа Мах1муд. Хъах1илаб зодихъе баг1арбакъул нур | 1 | 1. Шаг1ирасул х1акъалъулъ баян кьей;2.Шаг1ирасул творчествоялдехун рокьи бижизаби3. Ч1ужуг1адан т1адег1анаб даражаялде яхинайи-аслияб коч1ол пикру. 4. Ц1алдохъабазул к1алзул калам цебет1езаби | Гьум. 46-49Гьум. 68-69 (учебн.) | 03,12 |  |
| 14 | Рокьул конторалъул кавуги рагьун | 1 | 1. Бац1ц1адаб рокьиялдехун лъик1аб бербалагьи-авторасул аслияб тема бук1ин бихьизаби;2. Ц1алул бажари борхизаби;3. Ц1алдохъабазул к1алзул калам цебет1езаби | Гьум 49-51 | 10,12 |  |
| 15 | Почтовой кагътиде керенги чучун | 1 | 1. Рокьи инсанасул рух1ияб бечелъи бук1ин бич1ч1иззаби;2. Ц1алул бажари борхизаби; | Гьум 51-55 | 17,12 |  |
| 16 | Калам цебет1езаби.  | 1 | 1. К1алзул ва хъвавул калам цебет1езаби;
2. Малъараб материал такрар гьаби.

  |   | 24,12 |  |
| 17 | Инхелоса Къурбан. Наибзаби х1елун | 1 | 1. Шаг1ирасул х1акъалъул баян кьезе;2. Рагъда бах1арчилъи бихьизабурал г1олохъабазул бици;3. Ц1алул бажари борхизаби; | Гьум. 58-60 | 14,01 |  |
| 18 | Борхатаб маг1ардаБахъа, къалам. Г1енекке йокьулей | 1 | 1. Къурбанил рокьул лирикаялъул бици;1. Т1егьалда, бакъ-моц1алда, ц1вабзазда, алжаналъул х1урулг1иналда йокьулей релълъин гьаюн йигеб куц бихьизаби;2. Ц1алул бажари борхизаби | Гьум. 60-64 | 21,01 |  |
| 19 | Дагъистаналъул халкъазул адабияталдаса.Къалухъа МирзаХанасе жаваб.Г1ашикъ-булбул | 1 | 1. Шаг1ирасул г1умруялъул х1акъалъулъ баян кьезе;2. Ханзабазул, бегзабазул рах1му гьеч1олъи, халкъалъе зулму гьаби коч1олъ какун бугеб куц бихьизаби;3. Талих1 къарал минскинзабазугун г1умру данде ккун, Мирзаца ах1араб кеч1. Булбулалде хит1аб гьабун, рак1чучи бихьизаби | Гьум. 65-66 | 28.01 |  |
| 20 | Йирчи Гъазахъ. Векьарухъанасул кеч1 | 1 | 1. Шаг1ирасул г1умруялъул х1акъалъулъ баян;2. Векьарухъанасул г1умруялъул сипат-сурат бихьизаби;3. Ц1алул бажари борхизаби; | Гьум. 67. Рек1ехъе лъазабизе | 04.02 |  |
| 21 | Ятим Эмин. Васият Къват1ул харбал ц1алк1улел херал руччабазде | 1 | 1. Шаг1ирасул г1умру ва адабияб х1аракат;2. Бечедаздаги мискинзабаздаги гьоркьоб шаг1ирас ч1валеб рух1ияб г1урхъи бихьизаби;3. Квешлъиялъул ва т1екълъиялъул х1акъалъулъ къокъаб баян кьей. Мац1 гьабугеян херал руччабазде Эминил гьари. Къват1ул харбаз шаг1ирасул г1умру хвезаби;4. Ц1алул бажари борхизаби; | Гьум. 68- 69 Рек1ехъе лъазабизе | 11.02 |  |
| 22 | Мунги Ах1мад Паналъаяб дуниялШамилил суд | 1 | 1. Г1умруялъул х1акъалъулъ баян;2. К1иго бат1ияб г1умрудул г1адамазул х1акъалъулъ бицун бугеб куц бихьизаби;3. Рит1ухълъи кибго бук1ине кколеблъи бич1ч1инаби;4. Ц1алул бажари борхизаби;5. Шамилил бах1арчилъи ва къвак1и бихьизабун бугеб куц баян гьаби. Бах1арчиясул ц1ар хехго т1ибит1иялъе г1илла ц1алдохъабазда лъай; | Гьум. 71Гьум. 70-71 | 18.02 |  |
| 23 | Класстун къват1исеб ц1али. Имам Шамил.(кино) | 1 |  |  | 25.02 |  |
| 24 | ХХ г1асруялъул адабиятЦ1адаса Х1амзатАйдемир ва Умайгьанат | 1 | 1. ХХ г1асруялъул авар адабияталъул авалияб баян кьезе;2. Адабияталдехун рокьи ц1ик1к1инаби3.Шаг1ирасул г1умруялъул х1акъалъулъ баян кьезе;4.Творчествоялдехун рокьи ц1ик1к1инаби5. Пьесаялъулгун лъай- хъвай гьаби;6. Ролазде бикьун, ц1али;7. Анализ гьаби | ХХ г1асруялъул адабиятГьум. 100-105 (учебн.)Гьум. 72-94 | 04.03 |  |
| 25 | Айдемир ва Умайгьанат | 1 | 1. Г1адамазул г1умруялъул квешал рахъал рихьизари;2. Ролазде бикьун, ц1али;3. Ц1алул бажари борхизаби; | Гьум. 94-100 | 11.03 |  |
| 26 | Айдемир ва Умайгьанат | 1 | 1. Г1адамазул г1умруялъул квешал рахъал рихьизари;2. Ролазде бикьун, ц1али;3. Ц1алул бажари борхизаби; |  | 18.03 |  |
| 27 | Пьесаялъул анализ | 1 | 1. Аслиял героязе къимат кьей;2. Инсанасул квешал рахъал къват1ир ч1вазаризе Х1амзатил бугеб махщел бихьизаби;3. Ц1алдохъабазул к1алзул калам цебет1езаби | Умайгьанатил монолог рек1ехъе лъазабизе | 25.03 |  |
| 28 | Г1умруялъул дарсал | 1 | 1. Поэма ц1али;2. Поэтас кьолел ругел насих1атазул бицине;3. Поэтасул творчествоялдехун рокьи ц1ик1к1инаби;4. Поэмаялъул тема ва идея рагьи;5. Цебесеб г1елги гьанжесеб г1елги дандекквезе лъай;6 Ц1алул бажари борхизаби;7. Ц1алдохъабазул к1алзул калам цебет1езаби | Гьум. 101-108Суалазе жаваб кьезе | 08.04 |  |
| 29 | Мух1аммад Хуршилов.Сулахъалъ нуг1лъи гьабула | 1 | 1. Шаг1ирасул г1умруялъул х1акъалъулъ баянал;2. Романалъулгун лъай-хъвай гьаби;3. Маг1арул халкъалъул тарихалде рокьи ц1ик1к1инаби;4. Ц1алул бажари борхизаби;5. Роман ц1али;6. Анализ гьаби;7. Ц1алул бажари борхизаби | Гьум. 109-150 | 15.04 |  |
| 30 | Боркьараб рагъ | 1 | 1. Анализ гьаби;2. Ц1алул бажари борхизаби; | Гьум. 150-173 | 22.04 |  |
| 31 | Калам цебет1езаби |  | 1. К1алзул калам цебет1езаби
2. Анализ гьаби;
3. Ц1алул бажари борхизаби
 |  | 29.04 |  |
| 32 | Мух1аммад Шамхалов. Вац. | 1 | 1. Шаг1ирасул г1умруялъул х1акъалъулъ къокъаб баян кьезе;2. Хабар ц1али3. Ригьнада гьрокьор хут1арал басриял г1адатал ц1ияб г1елалъ х1ат1икь лъолел рук1ин-хабаралъул аслияб тема бук1ин бич1ч1изаби;4. Анализ гьаби | Гьум. 174-187 | 06.05 |  |
| 33 | Дагъисаналъул халкъазул адабияталдаса Анвар Аджиев. Бах1арчиясул куркьбиЮсуп Хаппалаев. ОцбайХалкъияб кеч1Муталиб Митаров.Устар | 1 | 1. Г1умруялъул ва творчествоялъул бицине;2. Заман аниги, дунял хисаниги, халкъалъе г1оло г1умруги рух1ги кьураб бах1арчиясе хвел бук1унареблъи бихьизаби;3. Байрамазул х1акъалъулъ бицине4. Г1умруялъул х1акъалъул къокъаб баян;5. Ц1алул бажари борхизаби;6. Перил сипаталъе къимат кьей;7. Ц1алул бажари борхизаби;8. Ц1алдохъабазул к1алзул калам цебет1езаби | Гьум. 188-200 | 13.05 |  |
| 34 | Калам цебет1езаби | 1 | 1. Малъараб материал такрар гьаби.
 |  | 20.05 |  |
| 35 | Класстун къват1иб ц1али. |  |  |  | 27.05 |  |

**Лъаялъул ва бажариялъул рахъалъ VIII классалъул**

**ц1алдохъабазда церелъолел аслиял т1алабал**

**Ц1алдохъабазда лъазе ккола:**

* льазарурал асаразул ва гьезул авторазул ц1арал;
* льазарурал асаразул аслиял темаби ва гьезул г1уц1иялъул хасал рахъал;
* льазарурал хабариял асаразул багьадуралги, гьез г1ахьаллъи гьа- булел лъугьа-бахъиназул рахасги;
* адабияталъул теориялдаса баянал;
* программаялда рихьизарун ругел текстал рек1ехъе лъазаризе

**Ц1алдохъабазухъа бажаризе ккола:**

- хъвадарухъанас г1уц1арал лъугьа-бахъинал пикрудалъ гвангъун цереч1езаризе;

лъазабулеб асаралда жаниб;

* пикруябгун художествияб рахъ рагьизе сипатиял раг1абазул к1вар батизе;
* муг1алимас кьураб логикияб суалалда рекъон асаралъул багьаду- разул г1амал-хасият рагьизе;
* художествиял асарал пасих1го ц1ализе;

- минуталда жаниб 120—130 раг1и кколеб хехлъиялда лъазарурал асарал рит1ун , раг1ун ва чвахун ц1ализе

- хабарияб асаралъе, яги гьелъул цо бут1аялъе план бахъизе;

- жиндирго к1алъаялъе план ургъизе;

- жинцаго ц1алараб асаралъе къимат кьезе, гьеб асаралъул багьадураздехун, лъугьа-бахъиназдехун лъугьараб жиндирго бербалагьи загьир гьабизе